armvectores/hy_wikipedia_2023 huggingface dataset:
Շերիլ Հայնս

Շերիլ Հայնս (անգլ.՝ Cheryl Ruth Hines, սեպտեմբերի 21, 1965(1965-09-21), Մայամի Բիչ, Մայամի Դեյդ շրջան, Ֆլորիդա, ԱՄՆ և Մայամի, Ֆլորիդա, ԱՄՆ), ամերիկացի դերասանուհի, առավել հայտնի է Լարի Դևիդի «Քո մեռած խանդավառությունը» սերիալում խաղացած դերով, որը նրան անվանակարգ է բերել «Էմմի» մրցանակում։ 2011-2014 թվականներին նկարահանվել է «Արվարձան» սիթքոմում։


== Կենսագրություն ==
Հայնսը ծնվել է Ֆլորիդա նահանգի Մայամի Բիչ քաղաքում՝ Ռոզմարի Գրեհեմ Հարբոլտի և Ջեյմս Հանսի ընտանիքում։ Ընտանիքի մի մասը տեղափոխվել է Ֆրոստպրուֆ՝ Ֆլորիդա։ Հայնսը մեծացել է Թալահասիում՝ Ֆլորիդայում, որտեղ եղել է Երիտասարդ դերասանների թատրոնի անդամ։ Նաև եղել է Լայվլի տեխնիկական կենտրոնում և Թալահասի համայնքային քոլեջում։ Ավարտել է Ֆլորիդա նահանգի համալսարանը։


== Կարիերա ==
Դերասանական կարիերան սկսելուց առաջ Հայնսը աշխատել է որպես մատուցողուհի, հեռուստատեսային լրագրող, հեռախոսային օպերատոր և Ռոբ Ռայների անձնական օգնական։ Սկզբում մասնակցել է The Groundlings թատրոնի իմպրովիզացիաներին, որտեղ դերասանուհի Լիզա Կուդրոուի աշակերտուհին էր։ Ավելի ուշ «Քո մեռած խանդավառությունը» կատակերգությունում ստացել է Շերիլի դեր։ 2006 թվականին Շերիլ դերի համար Հայնսը «Երկրորդ պլանի լավագույն դերասանուհի» կատեգորիայում ստացել է «Էմմի» մրցանակ։ 2008 թվականին հայտնվել է «Մատուցողուհի» և «Դրամաշնորհ» ֆիլմերում։ 2009 թվականին «Իրական լուսնի լույս» ֆիլմոմ կայացել է Հայնսի ռեժիսորական առաջնաելույթը։ Ֆիլմի գլխովոր դերում խաղում էր Մեգ Ռայանիը։ 2009-2010 թվականներին եղել է հրավիրված դերասանուհի «Եղբայրներ և քույրեր» սերիալում։ 2010 թվականի հուլիսին հայտարարվել է, որ Հայնսը կմիանա «Կախարդական ծնողները» մուլտսերիալի դերասանական կազմին, որտեղ կհնչյունավորի Վանդային։ 2010 թվականից Հայնսը «Հպարտության դպրոց» ռեալիթի շոուի գործադիր պրոդյուսերն է։
2011 թվականին նկարահանվել է ABC հեռուստաալիքի «Արվարձան» սիթքոմում։
2014 թվականի հունվարի 29-ին Շերիլ Հայնսը Հոլիվուդյան փառքի ծառուղում ստացել է սեփական աստղը։


== Անձնական կյանք ==
2002-2010 թվականներին Շերիլն ամուսնացած է եղել «Principato-Young» ընկերության հիմնադիր Փոլ Յանգի հետ։ Նախկին ամուսիններն ունեն դուստր՝ Քեթրին Ռոուզ Յանգը (ծնվ. 08.03.2004)։
2014 թվականի օգոստոսի 2-ից Շերիլը երկրորդ անգամ ամուսնացել է քաղաքական գործիչ Ռոբերտ Ֆրենսիս Քենեդիի հետ, ում հետ հանդիպել է իրենց հարսանիքից 2 տարի առաջ։
Շերիլը ուղեղային կաթվածով հիվանդների ընկերության հոգաբարձուների խորհրդի անդամ է։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==

[[Կատեգորիա:]Ամերիկացի հեռուստատեսային դերասանուհիներ]]
Գլուբոկոե (ավան, Պերշոտրավնևի շրջան)

Անվան այլ կիրառումների համար տե՛ս՝ ԳլուբոկոեԳլուբոկոե (ուկրաիներեն՝ Глибоке), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Գլուբոկոե ավանում բնակվում էր 116 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(8086) Պետերթոմաս

(8086) Պետերթոմաս (անգլ.՝ Peterthomas), աստերոիդ աստերոիդների գոտու արտաքին մասում։ Հայտնաբերվել է 1989 թվականի սեպտեմբերի 1-ին Էդվարդ Բոուելի կողմից Պալոմարում։
Միջին հեռավորությունը Արեգակից կազմում է 3,939305 ա. մ., առավելագույնը մոտենում է 3,1009 ա. մ. հեռավորության վրա և հեռանում 4,7777 ա. մ.։ Արեգակի շուրջ մեկ ամբողջական պտույտ է կատարում 2855,8 երկրային օրվա ընթացքում, իր ուղեծրով շարժվելով միջինում 0,126059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8086) Պետերթոմաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սկուրելե

Սկուրելե (իտալերեն՝ Scurelle), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1348 մարդ (2008) թվականի մարդահամարի տվյալների, բնակչության խտություն՝ 46 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 38050։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 762053
Էլեկտրոնային փոստ՝ info@comune.scurelle.tn.it
Պաշտոնական կայք՝ http://www.comune.scurelle.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ուլտրաձայնային եռակցում

Ուլտրաձայնային եռակցում, ուլտրաձայնի օգտագործման վրա հիմնված՝ դետալների եռակցման եղանակ։ Դետալները նախապես սեղմում են 0, 1-ից 2 կն ուժով։ Հպվող մակերևույթների բարակ շերտերում մետաղի աննշան տաքացման և ճնշման դեպքում տեղի է ունենում պլաստիկ դեֆորմացիա։ Երբ դետալները մոտեցվում են այնքան, որ սկսում են գործել միջատոմային ուժերը, դրանց միջև առաջանում է ամուր կապ։ Այն կիրառում են տարասեռ մետաղներից պատրաստված և տարբեր հաստության դետալների, ինչպես նաև պլաստմասե դետալների միացման համար։ Ուլտրաձայնի միջոցով գործիքին հաղորդվող տատանումների շնորհիվ եռակցվող մակերևույթները մաքրվում են, հետևաբար և լավանում է կարի որակը։
Կալինինո (Գարդաբանի մունիցիպալիտետ)

Կալինինո (վրաց.՝ კალინინო) Գյուղ Վրաստանում, մտնում է Գարդաբանի մունիցիպալիտետի կազմի մեջ։ Գտնվում է Վրաստանի հարավ-արևելքում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1156 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Up & Up

"Up & Up" ("Up&Up"), բրիտանական Քոլդփլեյ ռոք խմբի երգն իր A Head Full of Dreams (2015) յոթերորդ ստուդիական ալբոմից։ Երգը թողարկվել է 2016 թվականի ապրիլի 22-ին Parlophone լեյբլում։ Ձայնագրմանը մասնակցել են Բիյոնսեն, Անաբել Վոլիսը և Մերի Քլեյթոնը։ Տեսահոլովակը թողակվել է 2016 թվականի մայիսի 16-ին։


== Պատմություն ==
Երգը բնութագրվել է որպես երգչախմբային, որին մասնակցել են Բիյոնսեն, Բրայան Ինոն և չորս երաժիշտների երեխաներն ու այլ հյուրեր։ Ալբոմում մասնակցություն է ունեցել նաև կիթառահար և երգիչ Նոել Գալահերը, ով նվագել է կիթառի երկրորդ սոլոն, որ ներառված չէ ռադիոյի համար նախատեսված տարբերակում։


== Երաժշտական տեսահոլովակ ==
Խումբը տեղադրել է թիզեր սոցիալական կայքերի իր էջերում նախքան տեսահոլովակի թողարկումը։ Երաժշտական տեսահոլովակը, որի ռեժիսորներն են Վանիա Հեյմանը և Գալ Մուգիան, թողարկվել է 2016 թվականի մայիսի 16-ին։ Խմբի կայքում այն նկարագրվել է որպես «սուր, սյուրռեալիստական աշխատանք, որն անդրադառնում է ժամանակակից խնդիրների»։ Տեսահոլովակում խումբը կատարում է երգը տարբեր վայրերում։ Խորվաթիայում գտնվող Բիոկովո լեռան տեսարանում Քրիս Մարտինը հայտնվում է լեռան վրա։
MTV UK կայքում նշվել է, որ տեսահոլովակը «տարօրինակ և հրաշալի է բոլոր տեսանկյուններից» և «կախարդական, բայց սուր։ Քրիս Փեյնը, որ գրում է Billboard ամսագրի համար, այն կոչել է «պատշաճ էպիկական երաժշտական տեսահոլովակ»։
Տեսահոլովակի համար տեսարանները և վիզուալ էֆեկտներն ստեղծել է Ուկրաինայում հիմնադրված GloriaFX վիզուալ էֆեկտների ընկերությունը, որ գլխավորում էր Անատոլի Կուզմիտսկին Ուկրաինայում և Մաքս Քոլթը ԱՄՆ-ում։ Քրիս Մարտինը այն կոչել է «երբևէ ստեղծված լավագույն տեսահոլովակներից մեկը»։ Որոշ տեսարաններ հանվել են տեսահոլովակից, որպեսզի կարճացվի նրա տևողությունը, ներառյալ այն տեսարանը, որում ցուցադրվում է հրաբուխ մարդու գլխի փոխարեն։
Երաժշտական տեսահոլովակը ներկայացվել է Գրեմմի մրցանակի որպես լավագույն տեսահոլովակ 59-րդ մրցանակաբաշխության ժամանակ։


== Կենդանի կատարումներ ==
2015 թվականի նոյեմբերի 21-ին Լոս Անջելեսում կենդանի կատարամամբ երկրպագուների համար ալբոմը նախնական ներկայացնելուց հետո խմբի առաջատար Մարտին Քրիսն ասել է. «Սա այնպիսի երգ է, որը մենք ուզում էինք գրել 15 տարվա ընթացքում»։ Խումբը երգը ներկայացրել է Super Bowl 50 halftime show-ում 2016 թվականի փետրվարի 7-ին Սանտա Կլարայում (Կալիֆորնա)։ Նրանց են միացել Բրունո Մարսը և Բիյոնսեն, որոնք կատարել են վերջին մասը։
2016 թվականի հունիսի 26-ին Glastonbury Festival փառատոնում կայացած ելույթի ժամանակ խմբին են միացել Քրիս Մարտինի երեխաները՝ Էփլը և Մոսեսը, ովքեր օգնել են բեք վոկալի կատարմանը։


== Երգացանկ ==


== Ձայնագրման մասնակիցներ ==
Ըստ A Head Full of Dreams ալբոմի։
Coldplay

Գայ Բերիմեն - բաս կիթառ, ստեղնաշարայիններ
Ջոնի Բաքլենդ - կիթառ, ստեղնաշարայիններ
Ուիլ Չեմպիոն - թմբուկ, ծրագրավորող
Քրիս Մարտին - վոկոլ, դաշնամուրԱյլ երաժիշտներ

Մերի Քլեյթոն - վոկալ
Բիյոնսե Նոուլզ – վոկալ
Անաբել Վոլիս– վոկոլ
Նոել Գալահեր – կիթառ
Մոսես Մարտին – դափ


== Հիթ-շքերթներ ==


== Համաստագրումներ ==


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Up&Up Coldplay.com կայքում
Coldplay - Up&Up ՅուԹյուբում (Պաշտոնական տեսահոլովակ)
Երգի տեքստը MetroLyrics կայքում
Ժողովածու (598)

Ժողովածու (598), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 598 թվի տակ։ Ձեռագիրը գրվել է 1303 թվականին Հավհաննես երզնկացու աշակերտի կողմից։ Գրված է թղթի վրա, որը ունի 16×12,5 չափս։ Ձեռագիրը կազմված է 227 թերթից։ Գրված է միասյուն, բոլորգիրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 213բ։


== Բովանդակություն ==
Պատճառք՝ Պահոց դրոցն Բարսղի, Փիլոնի, Սահմանացն, Կազմութեան գրողն Գր․ Նիւոացւոյ։
Դաւթի Յաղագս քերականին։
Խրատ հեռանդիւնեացն։
Նոննոսի ժողովարանք պատմութեանց առասպելեացն, զորս յիշատակաց Գր․ Աստուածաբան։
Լուծմունք Պահոց գրոցն Բարսղի։
Մեկնութիւն Բնութեան գրոցն Նեմեսիոսի։
Յակոբայ վրդ֊ի Լուծմունք Հարցողաց Բարսղի։
Բանք իմաստոց։


== Ծանոթագրություններ ==
Աստերոիդների ցանկ (226101-226200)

Աստերոիդների ցանկ (226001-226100)  • Աստերոիդների ցանկ  • Աստերոիդների ցանկ (226201-226300)
 Աստերոիդների ցանկ (226001-226100)  • Աստերոիդների ցանկ  • Աստերոիդների ցանկ (226201-226300)
Լանջառ (գետ)

Անվան այլ կիրառումների համար տե՛ս՝ Լանջառ (այլ կիրառումներ)Լանջառ, գետ Հայաստանի Արարատի մարզում, Արածո գետի օժանդակը։ Սկիզբ է առնում Լանջառ և Ուրցալանջ գյուղերի մոտակայքում գտնվող աղբյուրներից և Ադրբեջանի Նախիջևանի տարածքում միանում մայր գետին։ Երկարությունը՝ 15 կմ։


== Ծանոթագրություններ ==
Բոբ Մարտին

Բոբ Մարտին (գերմ.՝ Bob Martin), հունիսի 7, 1922(1922-06-07), Կրասնոյարսկ, Ենիսեյսկի նահանգ, Խորհրդային Ռուսաստան - հունվարի 13, 1998(1998-01-13) կամ հունվարի 19, 1998(1998-01-19), Վիեննա, Ավստրիա), ավստրիացի երգիչ։
1957 թվականին Բոբ Մարտինը մասնակցել է Եվրատեսիլ 1957 երգի մրցույթին։ Նա ներկայացրել է Ավստրիան իր «Wohin, kleines Pony?» (Ուր է փոքրիկ պոնին) երգով։ Երգը մրցույթի եզրափակչում զբաղեցրել է 10-րդ հորիզոնականը 3 միավորով։


== Ծանոթագրություններ ==
Աստերոիդների ցանկ (53301-53400)

Աստերոիդների ցանկ (53201-53300)  • Աստերոիդների ցանկ  • Աստերոիդների ցանկ (53401-53500)
 Աստերոիդների ցանկ (53201-53300)  • Աստերոիդների ցանկ  • Աստերոիդների ցանկ (53401-53500)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Մելորիա

Մելորիա (իտալերեն՝ Torre della Meloria), ավազոտ կղզի Լիգուրյան ծովում, Լիվոռնոյից 7 կմ հեռավորության վրա։ Կղզու վրա կա փարոս։
1241 թվականին կղզու կողքին, Էնցիո թագավորը հաղթեց Ջենովայի հանրապետության նավատորմին, որը պետք է Հռոմ բերեր պրելատներից։ Այստեղ, 1284 թվականին, տեղի է ունեցել ծովային ճակատամարտ, որում Պիզայի նավատորմը լիովին ավերվեց Ջենովիայի նավատորմի կողմից։ Դրանից հետո Պիզայի կարևորությունը այլևս երբեք չբարձրացավ իր նախկին դիրքին։
1284 թվականին այստեղ տեղի ունեցավ ծովային ճակատամարտ, որի ընթացքում Պիզայի նավատորմն ամբողջությամբ ոչնչացվեց գենուեզցիների կողմից, որից հետո Պիզայի արժեքը երբեք այլևս չբարձրացավ իր նախկին բարձրության վրա։
1709 թվականին Կոզիմո Մեդիչի III-ի օրոք կառուցվեց աշտարակը, որը ներկայումս չի ծառայում որպես փարոս։


== Տես նաև ==
Տոսկանյան կղզեխումբ


== Ծանոթագրություններ ==


== Արտաքին հղումներ ==
Area Marina Protetta Secche della Meloria Official website (անգլերեն)
Փարիզի պատվավոր քաղաքացի

«Փարիզի պատվավոր քաղաքացի» (ֆր.՝ Citoyen d'honneur de la Ville de Paris), կոչում, որ սահմանվել է 2001 թվականին և շնորհվում է Փարիզի խորհրդի կողմից «հանուն դեմոկրատիայի, մարդու իրավունքները հարգելու և ազատության պայքարելու» համար։
2018 թվականի տվյալներով՝ Փարիզի պատվավոր քաղաքացիները 21-ն են, այդ թվում՝ 13 տղամարդ, 6 կին, մեկ բնական օբյեկտ և մեկ հրատարակություն.


== Փարիզի պատվավոր քաղաքացիների ցանկ (2001 թվականից) ==


== Չընտրված թեկնածուներ ==


== Ծանոթագրություններ ==


== Արտաքին հղումներ ==
«Փարիզի պատվավոր քաղաքացիներ»։ Փարիզի քաղաքապետարան։ Արխիվացված է օրիգինալից 2018-09-24-ին։ Վերցված է 2019-09-14
Ռաֆիտայի ընտանիք

Ռաֆիտայի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (1644) Ռաֆիտա։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Կոզմա

Անվան այլ կիրառումների համար տե՛ս՝ Կոզմա (այլ կիրառումներ)Կոզմա (ծննդյան և մահվան թվերն անհայտ են), հայ գրիչ և մանրանկարիչ։ Ստեղծագործել է 12-րդ դարի երկրորդ կեսին և 13-րդ դարի առաջին քառորդում։ Նրա անվան անդրանիկ հիշատակությունը կապված է 1166 թվականին Հռոմկլայում Առաքել եպիսկոպոսի համար ընդօրինակած և նկարազարդած Ավետարանի հետ (Երևանի Մեսրոպ Մաշտոցի անվան Մատենադարան, ձեռագիր № 7347)։ Կոզմայի մյուս ձեռագրերը ստեղծվել են 1205 թվականին՝ Խարբերդում (Վենետիկի Մխիթարյան մատենադարան) և 1219 թվականին՝ Խարբերդի Բարջանճ անապատում (Երևանի Մեսրոպ Մաշտոցի անվան Մատենադարան, ձեռագիր № 7734)։ Կան ևս երկու ձեռագրեր, որոնցից մեկը գտնվում է Կ. Պոլսում, մյուսը՝ ԱՄՆ-ում (Հ. Քյուրտյանի մոտ)։ Կոզման գրել է երկաթագրով և բոլորգրով, նրա օրինակներն իրենց անսխալ և գեղեցիկ գրության շնորհիվ համարվել են «ընտիր և լավ»։ Ձեռագրերը նկարազարդել է խորաններով, լուսանցազարդերով և ավետարանիչների նկարներով։
Մեժիրեչկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՄեժիրեչկաՄեժիրեչկա (ուկրաիներեն՝ Межирічка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Մեժիրեչկա գյուղում բնակվում էր 824 մարդ։ Բնակավայրը զբաղեցնում է 2563 կմ² տարածք։ Բնակչության խտությունը կազմում էր 321,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բառգիրք (2450)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք 2450, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2450 թվի տակ։ Ձեռագիրը գրվել է 17-րդ դարում։ Գրված է թղթ վրա, որը ունի 10x7սմ չափս։ Ձեռագիրը կազմված է 345 թերթից։ Գրված է միասյուն բոլորգրով և նոտրգրով։ Ունի կիսախորան, լուսանիցազարդ մանրանկարներ։ Կազմը` կախեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ հետագայի՝ 194ա (1692 թվական)։


== Բովանդակություն ==
Երեմիայի Մեղրեցւոյ Բառգիրք։
Բառք քերթողականք։


== Ծանոթագրություններ ==
Պիտկովո

Պիտկովո (ռուս.՝ Питьково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամբողջ աշխարհը քո աչքերում

«Ամբողջ աշխարհը քո աչքերում…» (ուկրաիներեն՝ Весь світ в очах твоїх…), խորհրդային գեղարվեստական ֆիլմ, որը թողարկվել է Ա. Դովժենկոյի անվան կինոստուդիայում 1977 թվականին։


== Սյուժե ==
Ֆիլմը պատմում է դպրոցի 18-ամյա շրջանավարտի մասին։ Գլխավոր հերոսը ծանոթանում է ավտովթարից տուժած և հաշմանդամ դարձած աղջկա՝ Վերայի հետ։ Այս ծանոթությունը ազդում է Վիկտորի աշխարհայացքի վրա, իսկ հերոսների միջև սեր է ծնվում։
Իրադարձությունները տեղի են ունենում Կիևում, մասնավորապես, Ռուսանովկա բնակելի զանգվածում։


== Դերերում ==
Վերա Սնեժինա – Վերա
Վլադիմիր Շպուդեյկո – Վիկտոր Գոլիկով
Կոնստանտին Ստեպանկով – Վերայի մայրը
Ալեքսանդր Սիլին – Վովկա
Կատյա Գրաժդանսկայա – Անեչկա
Անատոլի Մատեշկո – Ալիկ Գոլիկով, Վիկտորի եղբայրը
Վլադիմիր Անտոնով – ծաղկավաճառ շուկայում
Եվգենի Վեսնիկ – Պավել Իվանովիչ
Նեոնիլա Գնեպովսկայա – Մարատիկի տիրուհին
Մարատիկ – շուն
Իրինա Դորոշենկո – Վալյա
Լյուբով Կոմարեցկայա – Անեչկայի տատը
Ալեքսանդր Միլյուտին – այցելու վերելակում
Ալլա Ուսենկո
Ռոման Ֆիլիպով – մրսած
Ն. Գոլոզուբով
Ս. Գորոբչենկո
Սերգեյ Օզիրյանի
Վ. Վասիլև


== Նկարահանման խումբ ==
Սցենարի հեղինակ՝ Գենադի Բոկարև
Բեմադրությունը՝ Ստանիսլավ Կլիմենկոյի, Իվան Սիմոնենկոյի
Գեղարվեստական ղեկավար՝ Տիմոֆեյ Լևչուկ
Բեմադրող օպերատոր՝ Վալերի Ռոժկո
Բեմադրող նկարիչներ՝ Միխայիլ Յուֆերով, Նիկոլայ Պոշտարենկո
Կոմպոզիտոր՝ Իգոր Պոկլադ
Երգերի տեքստի հեղինակ՝ Ալեքսանդր Վրատարյով
Հնչյունային օպերատոր՝ Ա. Կուզմին
Ռեժիսոր՝ Յուրի Ֆոկին
Օպերատոր՝ Յուրի Յուրովսկի
Ֆիլմի տնօրեն՝ Ալլա Տիտովա


== Մրցանակներ ==
1978 – Կրեմենչուգում անցկացված հանրապետական կինոփառատոնի գլխավոր մրցանակ, հանդիսատեսի համակրանքի մրցանակ, դիպլոմներ – նկարիչներ Միխայիլ Յուֆերովին և Նիկոլայ Պոշտարենկոյին, գլխավոր դերակատար Վլադիմիր Շպուդեյկոյին, կոմպոզիտոր Իգոր Պոկլադին,
1978 – «Молодость-78» կինոփառատոնի  դիպլոմներ Ստանիսլավ Կլիմենկոյին, Իվան Սիմոնենկոյին ռեժիսորական դեբյուտի համար,
1984 – Ն. Օստրովսկու անվան մրցանակ ռեժիսոր Ստանիսլավ Կլիմենկոյի  «Ամբողջ աշխարհը քո աչքերում», «Դուդարիկի»  և «Հորձանուտ» ֆիլմերի վրա աշխատելու համար։


== Ծանոթագրություններ ==
Ֆորտե դեի Մարմի

Ֆորտե դեի Մարմի (իտալերեն՝ Forte dei Marmi), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 8444 մարդ (2008 թվականի տվյալներով)։ Խտությունը՝ 891 մարդ/կմ²։ Տարածքը՝ 9 կմ²։ Էլեկտրոնային փոստ՝ 55042։ Հեռախոսային կոդ՝ 0584։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0584 2801
Էլեկտրոնային փոստ․ info@comunefdm.it
Պաշտոնական կայք․ http://www.comune.forte-dei-marmi.lucca.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հանդերձյալ աշխարհ

«Հանդերձյալ աշխարհ», ըստ կրոնադիցաբանական պատկերացումների երևակայական աշխարհ, որտեղ մարդկանց մահվանից հետո իբր շարունակվում է նրանց կյանքը (հոգին կամ նաև մարմնապես)։ «Հանդերձյալ աշխարհ» գաղափարն առաջ է եկել դեռևս այն ժամանակ, երբ մարդն իր և շրջապատի մասին ունեցած պարզունակ պատկերացումներով կարծել է, թե մարդկային կյանքը տեղափոխվում է նաև իրական աշխարհից դուրս, որ, մասնավորապես, անմահ է նրա հոգին։ Այդ պրոցեսում մեծ դեր են կատարել նաև մարդկանց հոգեբանական ապրումները՝ հատկապես սարսափը մահվան և սերը կյանքի նկատմամբ հաճախ արտահայտել է աշխարհի կատարյալ լինելու ցանկությունը և ընդունվել է որպես երկրային կյանքի շարունակություն, սակայն առանց վերջինիս թերությունների։ 
Պատմական զարգացման ընթացքում մահը և «Հանդերձյալ աշխարհ» մեկնաբանվել են յուրովի։ Հին եգիպտացիների համար երկրային կյանքը միջոց էր ապագա կյանքի համար՝ այստեղից էլ մահացածների մումիացման սովորույթը և նրանց պաշտամունքը։ Հունական մշակույթի ծաղկման շրջանում անհատը դիտվում էր որպես իրական աշխարհում գործող հասարակական-քաղաքական էակ, այդ պատճառով «Հանդերձյալ աշխարհ» համարվում էր ստվերների թագավորություն։ Հին հայերի պատկերացմամբ, մարդու մահից հետո հոգին անջատվում է մարմնից և շարունակում իր կյանքը։ Իշխել է նաև «Հանդերձյալ աշխարհ»-ում մարմնապես ապրելու գաղափարը։ Այս պատճառով մահացածների համար դամբարաններ են կառուցել, նրանց հետ թաղել ստրուկներին, հարազատներին, զենք, ուտելիք և այլն։ 
Հասարակության սոցիալական շերտավորման հետևանքով առանձնացել են դժոխքի և դրախտի գաղափարները։ «Հանդերձյալ աշխարհ»-ի պատկերացումը սկսել է կատարել մարդկանց սոցիալ-դասակարգային վարքի կարգավորման ու գնահատման ֆունկցիա և մարդկանց ապակողմնորոշել կյանքի իրական խնդիրներից։ Կյանքի իմաստը, մարդկության գոյության նպատակը կապվել է «Հանդերձյալ աշխարհ»-ի հետ, կյանքը համարվել է լոկ ժամանակավոր փորձություն։
Տարվա եղանակներ (այլ կիրառումներ)

Տարվա եղանակներ, կարող է վերաբերել՝

Տարվա եղանակներ - Երկնակամարում Արեգակի տեսանելի դիրքին համապատասխան՝ տարին բաժանվում է չորս բաժանումները
Տարվա եղանակներ - ջութակի չորս կոնցերտներից կազմված շարք է, որը գրել է իտալացի կոմպոզիտոր Անտոնիո Վիվալդին, 1723 թվականին
Կենսագրական ֆիլմ

Կենսագրական ֆիլմ, կինոմատոգրաֆիայի ժանր, որում ներկայացվում է հայտնի մարդկանց իրենց ողջ կյանքի ընթացքում կամ էլ նրա կյանքի առավել ուշագրավ հատվածները։ Ի տարբերություն պատմական ֆիլմերի, այս ժանրի ֆիլմերում ուշադրություն չի դարձվում փաստերի և իրադարձությունների մանրամասն շարադրմանը, այլ կոնկրետանում է կոնկրետ անձի պատմության ներկայացման վրա։ Նման ֆիլմի վառ օրինակ է Մուհամեդ Ալիի մասին պատմող Մայքլ Մանի «Ալի» ֆիլմը, որի գլխավոր դերակատարն է Ուիլ Սմիթը։
Վերջերս հանդիպում է անգլիական «բայոփիք»(անգլ.՝ biopic ← biographical picture կենսագրական նկար) բառը։ Կենսագրական ֆիլմերի մեծ մասը դրամաներ են, սակայն որոշները համատեղում են կատակերգություն, մարտաֆիլմ և այլ ժանրեր։
Հայկ Միրզաբեկյան

Միրզաբեկյան Հայկ Հովհաննեսի (հունվարի 16, 1893(1893-01-16), Շուշի, Ելիզավետպոլի նահանգ, Ռուսական կայսրություն - փետրվարի 24, 1971(1971-02-24), Երևան, Հայկական ԽՍՀ, ԽՍՀՄ), հայ խորհրդային հիգիենիստ։ Բժշկական գիտությունների դոկտոր (1941), պրոֆեսոր (1942), ՀԽՍՀ գիտությունների վաստակավոր գործիչ։


== Կենսագրություն ==
1916 թ.-ին ավարտել է Կիևի համալսարանի բժշկական ֆակուլտետը։ 1923-1939 թթ.-ին աշխատել է Հայաստանի ժողկոմիսարիատում, 1939 թ.-ից Երևանի սանիտարաբակտերոլոգիական Գիտահետազոտական Ինստիտուտի աշխատանքի հիգիենայի լաբորատորիայի վարիչ։
Այդ լաբորատորիայի բազայի վրա, Միրզաբեկյանի նախաձեռնությամբ, 1959 թ.-ին հիմնադրվել է աշխատանքի հիգիենայի և պրոֆեսիոնալ հիվանդությունների Գիտահետազոտական ինստիտուտը (1971 թ.-ից ընդհանուր հիգիենայի և պրոֆեսիոնալ հիվանդությունների ԳՀԻ)։ 1942 թ.-ին կազմակերպել է բժշկական ինստիտուտի աշխատանքի հիգիենայի ամբիոնը և վարել այն մինչև 1970 թ.-ը։ 1942-1945 թթ.-ին եղել է Երևանի զինվորական հոսպիտալի բժշկական ծառայության պետ։
Միրզաբեկյանի գիտական աշխատանքները վերաբերում են ՀԽՍՀ լեռնարդյունաբերության, տեքստիլ և քիմիական (սինթետիկ կաուչուկ, պոլիվինիլացետատ, ալյումին և այլն) արտադրական ձեռնարկությունների աշխատանքի հիգիենայի, պրոֆեսիոնալ հիվանդությունների, արդյունաբերական թունաբանության հարցերի ուսումնասիրությանը և բանվորների աշխատանքային պայմանների բարելավման գործնական մեթոդների ու հիգիենային նորմաների մշակմանը։ Միրզաբեկյանը աշխատանքներ է տարել նաև ՀԽՍՀ արդյունաբերական ձեռնարկությունների նախագծերի սանիտարական փորձաքննության, հիգիենային թերությունների կանխարգելման ուղղությամբ։ Պարգևատրվել է Աշխատանքային կարմիր դրոշի շքանշանով։
Դյուրի (Սոմի գավառ)

Դյուրի (ֆր.՝  Dury), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1306 մարդ, բնակչության խտությունը` 118.84 մարդ/կմ²։ Բնակավայրը զբաղեցնում է 10.99 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 7 կմ հարավ։


== Բնակչություն ==


== Տնտեսություն ==
2010 թվականին ուներ 865 աշխատունակ (15-64 տարեկան)  բնակիչ, որոնցից ակտիվ էին 518-ը, իսկ ոչ ակտիվները` 347։ Ակտիվության ցուցանիշը կազմում է 59,9 %։ 518 աշխատունակ մարդկանցից աշխատել է 456 անձ (241 տղամարդ և 215 կին)։ Գործազուրկ են եղել 62 անձ (29 տղամարդ և 33 կին)։ 347 անաշխատունակներից 87-ը եղել են աշակերտներ կամ ուսանողներ, 77-ը` թոշակառուներ, իսկ 183-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերխովե (գյուղ, Բուդնիցկոե գյուղական բնակավայր)

Անվան այլ կիրառումների համար տե՛ս՝ ՎերխովեՎերխովե (ռուս.՝ Верховье), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիմրեկա (գյուղ, Պոդորոժսկի շրջան)

Գիմրեկա (ռուս.՝ Гимрека), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիրանի

Նիրանի (իսկական անունը՝ Հովհաննես Շահրամանյան, 1822, Վաղարշապատ, Ղաջարական Պարսկաստան), հայ աշուղ։


== Կենսագրություն ==
Ծնվել է 1822 թվականին Վաղարշապատում։  Կրթություն ստացել է Մեսրոպ Թաղիադյանի ղեկավարությամբ, սովորել հայերեն, պարսկերեն, թուրքերեն։ Հետագայում աշակերտել է Հովհաննես արքեպիսկոպոս Շահխաթունյանին։ Զբաղվել է ոսկերչությամբ, միաժամանակ հետևել աշուղական արվեստին։ 
1835 թվականից հորինել է հայերեն և թուրքերեն երգեր, որոնք կատարել է սազի, ապա՝ չոնգուրի նվագակցությամբ։ Նրա հայերեն երգերից մի քանիսը զետեղված են «Նոր քնար Հայաստանի» Տետրակ Գ-ում (1856), Մ. Միանսարյանի «Քնար հայկական» (1868) և Գ. Ախվերդյանի «Հայ աշուղներ» (1903) ժողովածուներում։ 


== Մատենագիտություն ==
«Զանազան երգք պարոն Յովհաննիսի Շահրամանեանց Նիրանի մականուանելոյ» (Մ., 1856, «Նոր քնար Հայաստանի» մատենաշար, Տետրակ Գ)։
Սանտա Մարիա դե Գվադալուպե

Սանտա Մարիա դե Գվադալուպե թագավորական վանք (իսպ.՝ Real Monasterio de Santa María de Guadalupe), վանք Իսպանիայի Կասերես պրովինցիայի Գվադալուպե քաղաքում։


== Պատմություն ==
Վանքը հիմնադրել է 1340 թվականին Ալֆոնս XI թագավորը հին մատուռի տեղում, որտեղ ըստ լեգենդի գտնվել է Գվադելուպեի Սուրբ Կույսի արձանիկը։


== Արտաքին հղումներ ==
UNESCO: Սանտա Մարիա դե Դուադելուպե Archived 2009-10-18 at the Wayback Machine.
Նյու Մեքսիկոյի դրոշ

Նյու-Մեքսիկոյի դրոշ (անգլ.՝ Flag of New Mexico), ամերիկյան Նյու-Մեքսիկո նահանգի պետական խորհրդանիշներից մեկը։ Դրոշի մասին դրույթը, դրա նկարագրությունը և օգտագործման կարգը սահմանված են Նահանգային օրենքների 3-րդ ժողովածուի 12-րդ բաժնի 3-րդ հոդվածում (անգլ.՝ New Mexico Statutes Annotated 1978)։ Զիա հնդկացիների կողմից օգտագործվող արևի պատմական խորհրդանիշն է՝ դեղին դաշտում։ Դրոշի դեղին և կարմիր գույները համապատասխանում են «Բուրգունդյան խաչ» իսպանական պատմական ռազմական դրոշին, որն օգտագործել են կոնկիստադորները 16-րդ դարում՝ Նյու Մեքսիկոյի տարածքի նվաճման ժամանակ.


== Դրոշի նկարագրություն ==

Դրոշը դեղին ուղղանկյունն է, որի լայնությունը երկարության 2/3-ն է (համամասնությունները՝ 2։3): Դրոշի կենտրոնում Զիա հնդկացիների Արևի հնագույն կարմիր խորհրդանիշն է։ Խորհրդանիշի չափը դրոշի երկարության 1/3-ն է։ Կենտրոնական շրջանից դուրս են գալիս ճառագայթների չորս խմբեր՝ յուրաքանչյուրում չորս ճառագայթ։ Խմբերը տեղակայված են չորս կողմերում հավասարաչափ՝ ուղղահայաց և հորիզոնական։ Ճառագայթները յուրաքանչյուր խմբում զուգահեռ են, երկու ներքին ճառագայթները արտաքին ճառագայթներից երկար են 1/5-ով։ Օրենքում դրոշի գույները նշված են իբրև «հին իսպանական գույներ»։
Նահանգի օրենքը սահմանում է դրոշի օգտագործումը բոլոր միջոցառումներում, որոնցում պաշտոնապես և հրապարակայնորեն ներկայացվում է նահանգը։ Դրոշը պետք է ողջունել հետևյալ խոսքերով․ «I salute the flag of the state of New Mexico, the Zia symbol of perfect friendship among united cultures» («Ես ողջունում եմ Նյու-Մեքսիկոյի պետական դրոշը, Զիայի խորհրդանիշը միավորված մշակույթների ճշմարիտ բարեկամության մասին»)։


== Պատմություն ==

1912 թվականի հունվարի 6-ից ի վեր առաջին 14 տարիների ընթացքում Նյու-Մեքսիկոյի նահանգը պաշտոնապես հաստատված դրոշ չի ունեցել։ 1915 թվականի համաշխարհային ցուցահանդեսում Սան Դիեգոյի հատուկ դահլիճում ցուցադրվել են ԱՄՆ նահանգների և մասնակից պետությունների դրոշները։ Նյու-Մեքսիկոյից ցուցադրվել է ոչ պաշտոնական դրոշը։ Այն կապույտ դաշտ էր, վերին ձախ կողմում նահանգի դրոշն էր, ներքևի ձախ կողմում՝ զինանշանը, իսկ կենտրոնում արծաթե տառերով և թվերով գրված տեքստ էր՝ «New Mexico» և «47» (ինչը նշանակում էր ԱՄՆ 47-րդ նահանգ)։ Շատ աղբյուրներ նաև նշում են, որ նահանգի զինանշանի շուրջը գրված էր «The Sunshine State» (Մայրամուտային նահանգ)։
1920 թվականին «Ամերիկյան հեղափոխության դուստրեր» կանանց հասարակական կազմակերպությունն առաջարկել է նահանգի համար յուրահատուկ դրոշ մշակել։ Լավագույն նկարի մրցույթում հաղթել է Գարրի Պ․ Մերան (Dr. Harry P. Mera)՝ հնագետ Սանտե Ֆեից։ Նա Զիա հնդկացիների սիմվոլիկայի մասնագետներից մեկն էր։ Արևի խորհրդանիշը հայտնաբերվել է 19-րդ դարի վերջին Զիա Պուեբլոյում և համարվում է հնդիկների համար սրբազան նշանակություն ունեցող զիա։ Չորս ճառագայթներով չորս խմբերը ևս խորհրդանշում են Կյանքի Ցիկլը՝ չորս քամի, չորս եղանակ, չորս ուղղություն, չորս սուրբ պարտք։ Չորս թիվը սուրբ է համարվում Զիայի համար։ Գ․ Մերայի նկարը 1925 թվականից մինչև օրս օգտագործվում է որպես Նյու-Մեքսիկոյի պաշտոնական դրոշ։


== Դրոշի գնահատական ==
Հյուսիսամերիկյան վեքսիլոլոգիական ասոցիացիան (NAVA) 2001 թվականի հետազոտությամբ Նյու-Մեքսիկոյի նահանգի դրոշը լավագույնն է ճանաչել դիզայնի բնագավառում ԱՄՆ-ի բոլոր նահանգների և Կանադայի Նահանգների շրջանում։


== Ծանոթագրություններ ==
Վրաստանը Ռուսական կայսրության կազմում

Վրաստանը Ռուսական կայսրության կազմում եղել է 1801 թվականից մինչև 1917 թվականը. 15-17-րդ դարերում Վրաստանը բաժանված էր Իրանի և Թուրքիայի միջև։ 18-րդ դարում Կովկասում հայտնվեց տարածաշրջանային նոր գերտերություն՝ քրիստոնյա Ռուսական կայսրությունը։ Ռուսաստանի հետ դաշինքն ընդդեմ Թուրքիայի և Իրանի Վրաստանի համար գայթակղիչ էր, և 1783 թվականին Քարթլի-Կախեթին՝ վրացական երկու պետություններից ամենամեծը, ստորագրեց Գեորգիևսկի պայմանագիրը, ըստ որի ստանում էր Ռուսական կայսրության պրոտեկտորատի (հովանավորյալի) կարգավիճակ։ Բայց 1801 թվականին Վրաստանը վերածվեց Ռուսական կայսրության նահանգի։ Հետագայում՝ մինչ կայսրության գոյության վերջը՝ 1917 թվականը, և 1918 թվականին պետության անկումը, Վրաստանը մնում էր Ռուսաստանի կազմում։ Ռուսական տիրակալությունը խաղաղություն հաստատեց և պաշտպանեց Վրաստանի արտաքին վտանգներից։ 19-րդ դարի վերջին ռուսական իշխանություններից դժգոհությունը հանգեցրեց աճող ազգային շարժման ստեղծմանը։ Ռուսական կառավարումը Վրաստանի հասարակական կարգում և տնտեսությունում հանգեցրեց աննախադեպ փոփոխությունների՝ եվրոպական ազդեցության համար այն դարձնելով ավելի բաց։ Ճորտատիրության վերացումը ազատեց գյուղացիներին, բայց նրանց սեփականություն չտվեց։


== Տես նաև ==
Արևելյան Հայաստանը Ռուսական կայսրության կազմում
Կրիոլոֆոզավր

Կրիոլոֆոզավր (լատ.՝ Cryolophosaurus), թերոպոդների կարգին պատկանող գիշատիչ խոշոր դինոզավրերի տեսակ։ Ապրել են վաղ յուրյան դարաշրջանում (199,3-182,7 մլն տարի առաջ) Անտարկտիդայի տարածքում։


== Պատմություն ==
Այս տեսակին պատկանող հանածոների մնացորդները հայտնաբերել է Վ․Համմերը 1991 թվականին Կերկպատրիկ լեռան վրա (Տրանսանտարկտիկական լեռներ) կատարած պեղումների ժամանակ։ Տոհմը և տեսակը նկարագրվել են 1994 թվականին։
Մեզոզոյան դարաշրջանում Անտարկտիդան մտնում էր Գոնդվանա հարավային մայրցամաքի կազմի մեջ։ Այն կապված էր Հարավային Աֆրիկայի, Հարավային Ամերիկայի և Ավստրալիայի հետ։ Այս մայրցամաքներում արդեն վաղուց հայտնաբերել էին դինոզավրերի մնացորդներ։ Ենթադրվում էր, որ դրանք կհայտնաբերվեն նաև Անտարկտիդայում։ Իսկապես, 1980-ականների վերջում և 1990-ականների սկզբում Անտարկտիդայի՝ սառույցից զուրկ վայրերում հայտնաբերվել են կավճի ժամանակաշրջանի դինոզավրերի առանձին ոսկորներ։ Ֆաունան, որի մեջ մտնում էր կրիոլոֆոզավրը, պատկանում էր վաղ յուրյան դարաշրջանին (սինեմյուր)՝ շուրջ 190 միլիոն տարեկան։ Կրիոլոֆոզավրի հետ միասին հայտնաբերվել են նաև խոշոր պրոզաուրոպոդների մնացորդներ, ինչպես նաև դիլոֆոզավրերի, ցելոֆիզների, պտերոզավրերի, սինապսիդ-տրիտիլոդոնտների նման գիշատիչների ոսկորների մնացորդներ։


== Նկարագրություն ==
Կրիոլոֆոզավրը լավ նկարագրված անտարկտիկական դինոզավրերից առաջինն է։ Նրա առավել աչքի ընկնող առանձնահատկությունը գանգի վրա լայնակի կատարի առակայությունն է (մինչև այդ հայտնի բոլոր գիշատիչ դինոզավրերի կատարը տեղակայված էր գանգի երկայնությամբ)։ Գտնված գանգը, ամենայն հավանականությամբ, պատկանել է արու տեսակին։ Քանի որ դինոզավրը ունեցել է Էլվիս Փրեսլիի սանրվածքի նման կատար, ի սկզբանե նրան տրվել է «Էլվիսազավր» ոչ պաշտոնական անունը։ Կատարի հստակ ձևը դեռևս հայտնի չէ։ Էգերը, հավանաբար, չունեին կատար և մեծ էին արուներից։
Կրիոլոֆոզավրի կայուն վիճակը հստակեցվել է վերջերս․ այս կենդանին մոտ է պարզունակ ցերատոզավրեր-դիլոֆոզավրերին։ Կենդանու երկարությունը հասել է 6-8 մետրի։ Սա վաղ յուրյան շրջանի ամենախոշոր գիշատիչն էր։ Այն որսում էր պլատեոզավրերի նման պրոզաուրոպոդներին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://dinosauricon.com/genera/cryolophosaurus.html Archived 2005-03-09 at the Wayback Machine..
http://www.isgs.uiuc.edu/dinos/de_4/5a65c88.htm Archived 2005-04-10 at the Wayback Machine..
Polar dinosaurs in Australia? (This Dynamic Earth, USGS).
http://www.kansascity.com/mld/kansascity/news/nation/7875317.htm?1c.
http://www.palaeos.com/Vertebrates/Units/340Theropoda/340.200.html#Cryolophosaurus Archived 2005-11-11 at the Wayback Machine..
Fryxell Geology Museum (նկարներ, տեղեկատվություն)
Ալտու Մեարին ի Գրաժաուի գավառ

Ալտու Մեարին ի Գրաժաուի գավառ (պորտ.՝ Microrregião do Alto Mearim e Grajaú) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 283 974 մարդ 2006 թվականի տվյալով։ Զբաղեցված տարածքը 36 683,828 կմ²։ Բնակչության խտությունը 7,7 մարդ/կմ²։


== Վիճակագրություն ==
Համախառն ներքին արտադրանքը կազմել է 398 729 149,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 454,28 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,586


== Գավառի կազմ ==
Գավառի կազմի մեջ են մտնում հետևյալ համայնքները.

Արամի
Բարա դու Կորդա
Ֆերնանդու Ֆալկան
Ֆորմոզա դա Սերրա Նեգրա
Գրաժու
Իտայպավա դու Գրաժաու
Ժենիպապու դուս Վիեյրաս
Ժոզելանդիյա
Սանտա Ֆիլոմենա դու Մարանյան
Սիտիու Նովու
Տունտուն
Ռոբերտ Հոֆման

Ռոբերտ Ջեյմս Հոֆման III-ը (անգլ.՝ Robert James Hoffman III, սեպտեմբերի 21, 1985(1985-09-21), Գեյնսվիլ, Ֆլորիդա, ԱՄՆ), ամերիկացի դերասան և պարող է։ Հայտնի է դարձել իր Չեյս Քոլինսի դերով Քայլ առաջ 2.Փողոցներ ֆիլմում։ Ռոբերտը ծնվել է Ֆլորիդա նահանգի Գեյնսվիլ քաղաքում։ Ռոբերտը, որպես պարող աշխատել է այնպիսի հայտնի դեմքերի հետ, ինչպիսիք են՝ Քրիստինա Ագիլերան, Ռիկի Մարտինը, Աշերը, Էնրիկե Իգլեսիասը։


== Ծանոթագրություններ ==


== Հղում ==
PunchRobert.com Ռոբերտի պաշտոնական կայք էջը
(1133) Լուգդունա

(1133) Լուգդունա (անգլ.՝ Lugduna), աստերոիդ աստերոիդների հիմնական գոտում։ Հայտնաբերվել է 1929 թվականի սեպտեմբերի 13-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,186347 ա. մ., առավելագույնը մոտենում է 1,7776 ա. մ. հեռավորության վրա և հեռանում 2,5951 ա. մ.։ Արեգակի շուրջ մեկ ամբողջական պտույտ է կատարում 1180,8 երկրային օրվա ընթացքում, իր ուղեծրով շարժվելով միջինում 0,304878 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,38° անկյուն։
Լուգդունա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1133) Լուգդունա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորոշիլովկա (այլ կիրառումներ)

Վորոշիլովկա, կարող է վերաբերել՝

Վորոշիլովկա - գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1921 թվականին։
Վորոշիլովկա - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Տուրովո (գյուղ, Ստարոռուսկի շրջան)

Անվան այլ կիրառումների համար տե՛ս՝ ՏուրովոՏուրովո (ռուս.՝ Турово), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենջամին Ուոքեր

Բենջամին Ուոքեր (անգլ.՝ Benjamin Walker Scodelario-Davis, հունիսի 21, 1982(1982-06-21), Cartersville, Ջորջիա, ԱՄՆ), ամերիկացի դերասան, «Թոնի» մրցանակի դափնեկիր։


== Կենսագրություն ==
Բենջամին Ուոքեր Դևիսը ծնվել է 1982 թվականին Ջորջիա նահանգի Կարտերսվիլ քաղաքում։ Ավագ դպրոցը ավարտելուց հետո սովորել է Միչիգանի արվեստի ակադեմիայում։ 2004 թվականին Նյու Յորքի Ջուլիարդի դպրոցում ավարտել է դերասանական դասընթացներ։ Որոշ ժամանակ մասնակցել է Նյու Յորքի և Լոս Անջելեսի կատակերգական շոուներին։
2007 թվականի փետրվարին խաղացել է Լիցեյ թատրոնում՝ Բերտրամ Քեյթսի բրոդվեյական «Կհնձես փոթորիկ» բեմադրությունում, իսկ 2008 թվականի ապրիլին՝ Ռաունդեբաութ թատրոնի բեմում «Վտանգավոր կապեր» բեմադրությունում Շևալ Դենսենի դերով։
Բենջամինի մնացած թատերական աշխատանքներից են՝ «The Arrangements» Ատլանտյան թատերական համագործակցություն, մի քանի  ներկայացում Լինքոլնի անվան թատրոնի բեմում, «Lady Windermere’s Fan» և «Ռոմեո և Ջուլիետ» Ուլիամս Թաուն թատերական փառատոնում։
Բենջամինը «Bloody Bloody Andrew Jackson» մյուզիքլում խաղացել է նաև Էնդրյու Ջեքսոնի դերը։ Այդ դերի համար հրաժարվել է «Իքս մարդիկ։ Առաջին դաս» ֆիլմում Զվերի դերից։
2012 թվականին նա խաղացել է «Նախագահ Լինքոլն։ Վամպիրների որսորդ» ֆիլմի գլխավոր դերում, իսկ 2015 թվականին՝ «Ծովի սրտում» ֆիլմում։


== Անձնական կյանք ==
2011 թվականին հուլիսի 16-ին ամուսնացել է դերասանուհի Մեմի Գամերի հետ, իսկ 2013 թվականի մարտին զույգը բաժանվել է։
2014 թվականի ապրիլին սկսել է հանդիպել դերասանուհի Կայա Սկոդելարիոյի հետ։ 2014 թվականի դեկտեմբերի 28-ին կայացել է նշանադրությունը, իսկ 2015 թվականի վերջին զույգը ամուսնացել է։ 2016 թվականի նոյեմբերի վերջին զույգը ունեցել է որդի։


== Ֆիլմագրություն ==


== Ծանոթագրություններ ==
Շմավոն Հակոբյան

Շմավոն Արամի Հակոբյան (1918, Նորագեղ, Հայաստան), հայ նկարիչ։


== Կենսագրություն ==
1952 թվականին ավարտել է Երևանի գեղարվեստա-թատերական ինստիտուտը։ 1956 թվականից մասնակցել է ցուցահանդեսների։ Գործերից են՝ «Ամաղուի ձորը», «Արենի», «Արարատը Չարբախից», «Արդյունաբերական Երևան»։


== Ծանոթագրություններ ==
Յոզեֆ Կարոլ Հել

Յոզեֆ Կարոլ Հել (սլովակերեն՝ Jozef Karol Hell, գերմաներեն՝ Josef/ph Karl Hell, հունգարերեն՝ Hell József Károly), մայիսի 15, 1713(1713-05-15), Բանսկա Շտյավնիցա, Հաբսբուրգի միապետություն - մարտի 11, 1789(1789-03-11), Բանսկա Շտյավնիցա, Հաբսբուրգի միապետություն), հունգարական ծագմամբ սլովակ ինժեներ և գյուտարար, որի՝ 1749 թվականին ստեղծած պոմպի կառուցվածքայն սկզբունքները հիմնականում կիրառվում են մինչև օրս։ Այդպիսի կառուցվածք ունեցող պոմպերը եթե նախկինում օգտագործվել են խոր ջրհորներից ջուրը դուրս մղելու նպատակով, ներկայումս գործադրվում են գլխավորապես նավթի արդյունահանման բնագավառում։ Բացի այդ, հենց նա է դեռ 18-րդ դարի կեսերին առաջարկել սլովակյան Բանսկա Շտյավնիցա քաղաքի մերձակայքի արծաթի հանքերի շահագործմանն անհրաժեշտ ջուրն ապահովելու նպատակով մոտակա լեռներում՝ Սելմեքբանյա-Շեմնից-Շտյավնիցայում  ստեղծել արհեստական լճերի, ամբարտակների, ջրանցքների ու թունելների ինքնատիպ մի համակարգ՝ տայխի, որը, թեկուզ մասնակիորեն, գործում է նաև մեր օրերում և ներառված է ՅՈՒՆԵՍԿՕ-ի Համաշխարհայի ժառանգության օբյեկտների ցանկում՝ որպես պատմական տեխնիկական հուշարձան։
Վերոնշյալ պոմպը, որի գյուտը Յոզեֆ Կարոլ Հելը կատարել է 1749 թվականին, առաջին անգամ գործադրվել է 1753 թվականին։ Առաջին այդ պոմպի հզորությունը թույլ էր տալիս ջուրը դուրս մղել մինչև 212 մետր խորությունից։ Հետագայում՝ մինչև 1768 թվականը գյուտարարը ջրամղիչ նորանոր պոմպեր է ստեղծել՝ անընդհատ կատարելագործելով դրանց կառուցվածքը։ Այդ պոմպերն իրենց տեխնոլոգիայով լավագույնն են եղել ամբողջ աշխարհում։
Յոզեֆ Կարոլ Հելը, ով համարվում է հավասարապես երկու ժողովուրդների՝ սլովակների ու հունգարացիների պանծալի գյուտարար-գիտնականը, 1737 թվականին աշակերտոել է հունգարացի անվանի մաթեմատիկոս, ինժեներ, քարտեզագրող Սամուել Միկովինիին։


== Ծանոթագրություններ ==


== Արտաքին հղումներ ==
Jozef Karol Hell – významný  konštruktér a vynálezca (in Slovak) Archived 2020-09-14 at the Wayback Machine.
Berechnung der Luftmaschine, welche in der Niederungarischen Bergstadt zu Schemnitz bey der Amalia Schacht, vom Herrn Joseph Karl Höll, Oberkunstmeistern erfunden, erbauet und im Jahre 1753, den 23. März ist angelassen worden. Wien 1771.
Չերեա

Չերեա (իտալերեն՝ Cerea), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 15473 մարդ։ Խտությունը կազմում է 218 մարդ/կմ²։ Տարածքը գրավում է 70,4 կմ²։ Փոստային ինդեքս՝ 37053։ Հեռախոսային կոդ՝ 0442։


== Ծանոթագրություններ ==
Long Live Rock ’n’ Roll

Long Live Rock ’n’ Roll, Rainbow ռոք խմբի երրորդ ալբոմն է։ «Long Live Rock ’n’ Roll» ալբոմը լույս է տեսել 1977 թվականին։ Այս ալբոմում կա 8 երգ։ Բոլոր 8 երգերը կատարել է Դուգի Ուայթը։ Այս ալբոմի ամենահայտնի երգն է՝ «Long Live Rock 'n' Roll»-ը։ Կան նաև այլ երգեր, որոնք նույնպես նմանատիպ հայտնություն են ձեռք բերել։


== Ստեղծագործություններ ==
«Long Live Rock 'n' Roll» - 4:21
«Lady of the Lake» - 3:39
«L.A. Connection» - 5:02
«Gates of Babylon» - 6:49
«Kill the King» - 4:29
«The Shed (Subtle)» - 4:47
«Sensitive to Light» - 3:07
«Rainbow Eyes» - 7:11


== Տես նաև ==
Դուգի Ուայթ


== Արտաքին հղումներ ==
Rolling Stone review(չաշխատող հղում)
Գոհունակություն

Գոհունակություն, երջանկության հուզական ռեակցիան է, անկեղծ պատասխան՝ կատարված ցանկության կամ նպատակին։


== Էություն ==
Գոհունակության զգացումը սովորաբար առաջանում ու հայտնվում է հիմնական նպատակին հասնելու ժամանակ, և տերմինը հաճախ ասոցացվում է հենց այդպիսի դեպքերի հետ։

Երկարաժամկետ նպատակներին առաջնահերթություն տալը որոշ ժամանակ գոհունակությունը հետաձգելու ունակությամբ որպես կանոն դիտվում է որպես առաքինություն։ Այլ մարդկանց վարքի քննադատությունը կարող է այս որակի բացակայության պատճառ դառնալ։
Գոհունակությունը, ինչպես այլ հույզերը  հանդիսանում է վարքի դրդապատճառ և այսպիսով, խաղում է նշանակալի դեր մարդկային սոցիալական համակարգերում։
Իտալացի փիլիսոփա Բենեդետտո Կրոչեն դիտարկել է գոհունակության չորս տեսակ.

սովորական (գեդոնիստական)
բարոյական (soddisfazione etica)
բանական (soddisfazione intellettuale)
գեղագիտական (soddisfazione estetica):


== Ծանոթագրություններ ==


== Գրականություն ==
Schwartz, Barry; Ward, Andrew;Lyubomirsky, Sonja;Monterosso,John;White, Katherine (November 2002). "Maximizing Versus Satisficing:Happiness Is a Matter of Choice Journal of Personality & Social Psychology". 83 (5): 1178–1197.
Sponsel, Rudolf: Lebens- und Selbstzufriedenheit als Psychotherapieerfolgskontrolle. Praktische Systematik psychologischer Behandlungsforschung. IEC, Erlangen 1984
Veenhoven, Ruut: Ist Glück relativ? Uberlegungen zu Glück, Stimmung und Zufriedenheit aus psychologischer Sicht. Report Psychologie, Jg. 16, Juli 1991, S. 14–20.
Veenhoven, Ruut: Die Lebenszufriedenheit der Bürger. Ein Indicator für die 'Lebbarkeit' von Gesellschaften? in: Noll, H.-H. (Hg.): Sozialberichterstattung in Deutschland. Konzepte, Methoden und Ergebnisse für Lebensbereiche und Bevölkerungsgruppen. Juventa Verlag, München 1997, S. 267–293, ISBN 3-7799-0396-2.
Borowitz, Eugene B. & Weinman Schwartz, Frances, The Jewish Moral Virtues, Jewish Publication Society, 1999
Օռ Եհուդա

Օռ Եհուդա (եբրայերեն՝ אור יהודה‎), քաղաք Իսրայելում, Թել Ավիվի մարզում, այնտեղ, որտեղ գտնվել է աստվածաշնչյան Կֆար Օնո քաղաքը։
Հիմնադրվել է 1949 թվականին, որպես Հյուսիսային Աֆրիկայի երկրների էմիգրանտների ճամբար, քաղաքի կարգավիճակ ստացել է 1988 թվականին։
Բնակչությունը՝ ▲36 900 մարդ (դեկտեմբերի 31, 2018): Տարածքի մակերեսը կազմում է 5 կմ²։


== Կրթություն ==
2000 թվականին Օռ Յեհուդայում կար 14 դպրոց և 5147 աշակերտ (8 նախակրթարան՝ 2894 աշակերտով, 6 ավագ դպրոց՝ 2,253 աշակերտով)։


== Քույր քաղաքներ ==
 Շարլոտենբուրգ-Վիլմերսդորֆ, Գերմանիա
 Միլուոքի, ԱՄՆ (1978 թվականից)


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Ջուլիանա Ռոտիչ

Ջուլիանա Ռոտիչ (անգլ.՝ Juliana Rotich, 1977, Քենիա), տեղեկատվական տեխնոլոգիաների մասնագետ։ Ուշահիդի ծրագրային հարթակի գործադիր տնօրեն։


== Կարիերա ==
Ռոտիչը ծնվել է Քենիայում։ Ավարտել է Միսսուրիի համալսարանը տեղեկատվական տեխնոլոգիաների մասնագետի որակավորմամբ։ ՏՏ բնագավառում աշխատել է 10 տարի։
Ռոտիչը Ուշահիդի գործադիր տնօրենն է. բաց ծրագրային ապահովում, որը կիրառելով քրաուդսորսդ տեղայնք, բջջային հեռախոս և վեբ տվյալներ, ապահովում է կրիզիսային հաղորդագրություններ ու տեղեկատվություն։ «Ուշահիդի» սուահիլի լեզվից թարգմանաբար նշանակում է «վկայություն»։ Այն առաջին անգամ կիրառվել է 2007-2008 թվականների Քենիայի ճգնաժամի ժամանակ։ Այն կիրառվել է Չիլիում, Ճապոնիայում, Նոր Զելանդիայում, Ավստրալիայում, Պակիստանում, Տանզանիայում, Հայիթիում։
Որպես բլոգեր հոդվածներ է հրատարակում Afrigadget.com կայքում, Global Voices Online-ում հանդես է գալիս որպես բնապահպանական խմբագիր, 2007 թվականին Արուշայում մասնակցել է TED գլոբալ համաժողովին։ Որպես հանրային բանախոս՝ Աֆրիկայում հայտնի է տեխնոլոգիաների վերաբերյալ մեկնաբանություններով։ Ռոտիչը ավագ TED անդամ է։
2011 թվականին Համաշխարհային տնտեսական ֆորումի ժամանակ Ռոտիչը համարվել է Աֆրիկայում տարվա Schwab հիմնադրամի սոցիալական ձեռնարկատեր։
2014 թվականին Քեյփ Թաունում մասնակցել է Ինդաբա տարեկան դիզայնի համաժողովին։


== Ծանոթագրություններ ==


== Արտաքին հղումներ ==
The TED Fellows Directory Archived 2012-01-07 at the Wayback Machine.
Global Voices Online
Ushahidi's Online Toolbox Helps People Understand the Service
Interview with 99FACES.tv
Աստերոիդների ցանկ (284001-284100)

Աստերոիդների ցանկ (283901-284000)  • Աստերոիդների ցանկ  • Աստերոիդների ցանկ (284101-284200)
 Աստերոիդների ցանկ (283901-284000)  • Աստերոիդների ցանկ  • Աստերոիդների ցանկ (284101-284200)
Մատեան ողբերգութեան (5177, Գրիգոր Նարեկացի)

Գրիգոր Նարեկացի, Մատեան Ողբերգութեան (5177), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5177 թվի տակ։ Ձեռագիրը գրվել է 1489 թվականին Հովհաննես աբեղա գրիչի կողմից։ Գրված է թղթի վրա, որը ունի 18.5x12.5 չափս։ Ձեռագիրը կազմված է H թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շագանակագույն կտավ։ Հիշատակարան գրչի՝ 49ա, 73ա, 170բ, 172ա, 177ա և այլուր, հետագայի՝ 178ա (17-րդ դար)։


== Բովանդակություն ==
նաև՝ Ներս․ Լամբրոնացւոյ Վարք Գր․ Նարեկացւոյ։
Գովք․ Գր․ Նարեկացւոյ (Առ․ Սիւնեցի, Գր․ Սկեռացի, Յովհաննէս գրիչ)։
Մխ․ Գօշի Աղօթք։


== Ծանոթագրություններ ==
Լիզ Ասսիա

Լիզ Ասսիա (ֆրանս.՝ Lys Assia, մարտի 3, 1924(1924-03-03), Ռուպպերսվիլ, Lenzburg District, Արգաու, Շվեյցարիա - մարտի 24, 2018(2018-03-24), Զոլլիկոն), շվեյցարացի երգչուհի։ Առաջին Եվրատեսիլ երգի մրցույթի հաղթողն է, որը կայացել էր 1956 թվականին։ Լիզ Ասսիան հաջորդ տարի ևս մասնակցել էր մրցույթին զբաղացնելով 8-րդ հորիզոնականը, իսկ 1958-ին կրկին վերադառնալով մրցույթին զբաղեցրել էր երկրորդ հորիզոնականը։


== Ծանոթագրություններ ==
Սոոկացե

Սոոկացե (էստ․՝ Sookatse), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(377) Կամպանիա

(377) Կամպանիա (անգլ.՝ Campania), աստերոիդ աստերոիդների հիմնական գոտում։ Հայտնաբերվել է 1893 թվականի սեպտեմբերի 20-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,689432 ա. մ., առավելագույնը մոտենում է 2,4822 ա. մ. հեռավորության վրա և հեռանում 2,8967 ա. մ., իսկ Երկրի ուղեծրին Կամպանիա աստերոիդը նվազագույնը մոտենում է 1,4918 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1610,98 երկրային օրվա ընթացքում, իր ուղեծրով շարժվելով միջինում 0,223467 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,68° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(377) Կամպանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղաուրա-Մաուրա

Ղաուրա-Մաուրա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==